Mæhlum er utdannet ved Kunsthøgskolen i Bergen (1979-1984), Kunsthøgskolen i Oslo (1992-1994) og Kungliga Konsthögskolan i Stockholm (2008-2009). Hun har vært aktiv i kunstmiljøet siden 80-tallet og har hatt separatutstillinger i land som Mexico, Tyskland, Island og Danmark, i tillegg til på flere ulike gallerier i Norge. Hennes verk er kjøpt inn av blant annet Norsk kulturråd og Nasjonalgalleriet, og hun har blitt tildelt Norske Grafikeres Fonds Grafikkpris og vært medlem av Den Nasjonale Jury til Høstutstillingen.